ז'ולי דלפי

ז'ולי דלפי (בצרפתית: Julie Delpy; נולדה ב-21 בדצמבר 1969) היא שחקנית קולנוע, מפיקה, במאית וזמרת-יוצרת צרפתייה-אמריקאית. דלפי ידועה מתפקידיה בסרטים "אירופה אירופה" (1990), "הנוסע פאבר" (1991), "שלושת הצבעים: לבן" (1993), "לפני הזריחה" (1995), "תשוקתה של איין ראנד ( 1999), "לפני השקיעה" (2004), "יומיים בפריז" (2007) ו"לפני חצות" (2013). דלפי הייתה מועמדת לשני פרסי אוסקר, לפרס גלובוס הזהב, לשלושה פרסי סזאר ולארבעה פרסי אינדפנדנט ספיריט. היא היגרה לארצות הברית בשנת 1990, ובשנת 2001 קיבלה אזרחות אמריקאית. ז'ולי דלפי נולדה ב-21 בדצמבר 1969 בפריז, צרפת, למשפחה מרקע נוצרי. הוריה הם אלברט דלפי, במאי תיאטרון ומארי פילה, שחקנית קולנוע. כבת יחידה היא נחשפה לאמנות כבר מגיל צעיר. לא יכולתי לקוות להורים טובים יותר. הם גידלו אותי לאהוב אומנות, והם הביאו אותי למוזאונים כבר בגיל צעיר. הם הראו לי סרטים של אינגמר ברגמן ויצירות של פרנסיס בייקון. בילדותה של דלפי היא סבלה ממגוון מחלות כמו מיגרנות והתקפי פאניקה. בשנת 1984 היא לוהקה לסרט "Détective" של הבמאי ז'אן-לוק גודאר שיצא שנה לאחר מכן. שנתיים מאוחר יותר שיחקה בסרט "La Passion Béatrice" של הבמאי ברטראן טברנייה. על הופעתה בסרט זה הייתה מועמדת לפרס סזאר לשחקנית המבטיחה ביותר. בכסף שהרוויחה מהסרטים היא מימנה את נסיעתה הראשונה לניו יורק. דלפי הפכה לכוכבת בינלאומית כאשר השתתפה בסרט זוכה פרס גלובוס הזהב לסרט הזר הטוב ביותר, "אירופה אירופה" (1990). בסרט היא גילמה נערה גרמנייה התומכת בנאצים ומתאהבת בשלמה פרל מבלי לדעת שהוא יהודי. לתפקיד בסרט היא הייתה צריכה לדבר גרמנית שוטפת, שפה שהיא לא דיברה בכלל. לכן בצילומים היא דיברה באנגלית, ואחרי הצילומים, שחקנית גרמניה דובבה את דמותה. לאחר הצלחת הסרט "אירופה אירופה" דלפי השתתפה במספר סרטים אירופים והוליוודים כמו "הנוסע פאבר" (1991) ו"שלושת המוסקטרים" (1993). בשנת 1993 היא לוהקה לסרט "שלושת הצבעים: לבן" של הבמאי קשישטוף קישלובסקי. דלפי הופיעה גם בתפקיד ללא קרדיט בשני הסרטים האחרים של טרילוגית "שלושה צבעים". בשנת 1994 היא הופיעה לצד אריק סטולץ בסרט הפולחן "להרוג את זואי" שהתעסק בדור ה-X. דלפי התעניינה בקריירה כבמאית כבר מגיל צעיר. היא נרשמה לקורס בימוי בבית הספר טיש לאומנויות של אוניברסיטת ניו יורק. סרטה הראשון כבמאית נקרא "Blah Blah Blah" ‏ (1995) והוקרן בפסטיבל סאנדנס. תפקידה המשמעותי הבא היה בסרט "לפני הזריחה" (1995) של הבמאי ריצ'רד לינקלייטר. בסרט היא גילמה את סלין המתאהבת בג'סי (אית'ן הוק) במהלך פגישה אקראית ברכבת לווינה. דלפי ציינה שחלק רב מהדיאלוגים שלה בסרט נכתבו על ידה ללא ציון קרדיט בתסריט. הסרט זכה לביקורות מהללות, והוא הפך לאחד הסרטים העצמאיים החשובים ביותר של שנות ה-90. בשנת 2001 הופיעה בסצנה אחת מתוך הסרט "חיים בהקיץ" לצידו של הוק, כאשר שניהם מגלמים את הדמויות מ"לפני הזריחה", סלין וג'סי. בעקבות הצלחת הסרט היא לוהקה לסרט "זאב אמריקאי בפריז" (1997). בשנת 2001 דלפי הופיעה לצד מרטין שורט בסרט באורך שלושים דקות שהוצג בפארק אולפני וולט דיסני בפריז. הסרט כלל מחוות רבות לסרטים קלאסיים כמו "מסע אל הירח", "היו זמנים במערב", "מרי פופינס", "מלחמת הכוכבים", "קזבלנקה", "חלף עם הרוח", "הקוסם מארץ עוץ" ועוד. הסרט זכה בפרס אגודת אתרי הבידור הנושאיים. בשנת 2004 היא חזרה לגלם את סלין בסרט "לפני השקיעה". בעקבות השתתפותה בכתיבת התסריט היא הייתה מועמדת ביחד עם לינקלייטר והוק לפרס אוסקר לתסריט המעובד הטוב ביותר. בנוסף הם היו מועמדים למספר פרסים כמו פרס אינדפנדנט ספיריט. בשנת 2002 ביימה את הסרט הארוך הראשון שלה. הסרט נקרא "Looking for Jimmy", והיא השתתפה גם בהפקתו ובכתיבתו. שנה לאחר מכן הוציאה אלבום בכורה בשם "Julie Delpy". מספר שירים מהאלבום הופיעו בסרט "לפני השקיעה". בשנת 2007 ביימה, הפיקה, ערכה ושיחקה בסרט "יומיים בפריז". בסרט שיחקו אדם גולדברג והוריה של דלפי. בשנת 2009 ביימה ושיחקה בסרט "הרוזנת". בסרט היא גילמה את ארז'בט באטורי, והשתתפו בו השחקנים דניאל בריהל וויליאם הרט. שנתיים לאחר מכן ביימה את הסרט הצרפתי "Le Skylab" שלא הופץ בארצות הברית. שנה לאחר מכן ביימה את "יומיים בניו יורק", סרט המשך ל"יומיים בפריז". בסרט השתתף כריס רוק שדלפי כתבה במיוחד עבורו תפקיד. בשנת 2013 דלפי שבה לגלם את דמותה של סלין בסרט "לפני חצות". הסרט הוקרן לראשונה בפסטיבל סאנדנס. הוא השתתף בתחריות בפסטיבל הסרטים הבין-לאומי בברלין וזכה לתאריך הקרנה רשמי במאי באותה שנה. דלפי, הוק ולינקלייטר קיבלו מועמדות נוספת לפרס אוסקר לתסריט המעובד הטוב ביותר. בשנת 2015 גילמה את מאדאם בי בסרט "הנוקמים: עידן אולטרון". באותה שנה ביימה והופיעה בתפקיד הראשי בסרט "לולו" שזכה בפרס מפסטיבל הסרטים של ונציה. בשנת 2016 השתתפה בתפקיד משנה בסרט "ווינר דוג". שנה לאחר מכן, שיחקה בתפקיד הראשי בסרט "מקום לאהבה". ב-2019 ביימה והשתתפה כשחקנית בסרט "My Zoe" שהוקרן בפסטיבל הסרטים הבין-לאומי בטורונטו. דלפי צפויה להשתתף כתסריטאית בסרט הטלוויזיה "Cancer Vixen" שבו קייט בלאנשט תשחק בתפקיד ראשי. ב-2020 היא צפויה לשחק בסרט "Burning Shadow". בשנת 2021 החלה לככב בסדרת הטלוויזיה "מחזיקות מעמד" בשירות של נטפליקס, אותה גם יצרה וכתבה. במהלך שנת 2024, דלפי ביימה את סרט הקומדיה "Meet the Barbarians" שעוסק במשבר ההגירה ומציג את המסע של משפחה סורית שמוצאת מקלט בכפר בצפון צרפת. הסרט מתרחש בכפר קטן באזור ברטאן בצרפת, אשר מתכונן לקבל פליטים אוקראינים, אך בסופו של דבר מקבל פליטים סורים, מה שגורם למתחים בקרב המקומיים. דלפי כתבה, ביימה וגם משחקת בסרט בתפקיד ג'ואל, מורה פרוגרסיבית שמנסה לעזור למשפחה הסורית להרגיש בבית למרות הדעות הקדומות של חלק מהשכנים. דלפי החלה לחשוב על הרעיון לסרט במהלך שנת 2012, כאשר פרצה מלחמת האזרחים בסוריה. היא רצתה ליצור סיפור על אנשים שמנסים לשרוד ולמצוא מקלט. דלפי היגרה לניו יורק, ומספר שנים לאחר מכן עברה ללוס אנג'לס, קליפורניה. בשנת 2001 היא התאזרחה כאמריקאית, בנוסף לאזרחות הצרפתית שלה מלידה. בשנת 2007 החלה בזוגיות עם המלחין הגרמני מארק סטרייטנפלד, ונולד להם בן בינואר 2009. ביוני 2013 דלפי חשפה בריאיון לתוכנית הצרפתית "Le Petit Journal" שהם נפרדו. מאז 2015 היא נשואה לדימיטריס בירביליס. ז'ולי דלפי, ברשת החברתית אקס (טוויטר) ז'ולי דלפי, ברשת החברתית אינסטגרם ז'ולי דלפי, במסד הנתונים הקולנועיים IMDb (באנגלית) ז'ולי דלפי, באתר "אידיבי", מאגר הידע העברי לקולנוע ישראלי ועולמי ז'ולי דלפי, באתר AllMovie (באנגלית) ז'ולי דלפי, באתר Rotten Tomatoes (באנגלית) ז'ולי דלפי, באתר Box Office Mojo (באנגלית) ז'ולי דלפי, במסד הנתונים הקולנועיים KinoPoisk (ברוסית) ז'ולי דלפי, באתר MusicBrainz (באנגלית) ז'ולי דלפי, באתר Discogs (באנגלית) ז'ולי דלפי, באתר Songkick (באנגלית) ז'ולי דלפי, באתר Genius Elsa Keslassy, Julie Delpy Talks Making a Comedy About the Immigration Crisis With Toronto Title ‘Meet the Barbarians’: ‘How Do I Reach People That Are Not Easily Reached?’, Variety, ‏2024-09-02